open-index/open-wikipedia-markdown huggingface dataset:
Dureza Rockwell

miniatura|dereita|Durómetro.

A **dureza Rockwell** é un método para determinar a dureza, é dicir, a resistencia dun material a ser penetrado. O ensaio de dureza Rockwell constitúe o método máis usado para medir a dureza debido a que é moi simple de levar a cabo e non require coñecementos especiais.

## Características 
Pódense utilizar diferentes escalas que proveñen da utilización de distintas combinacións de penetradores e cargas, o cal permite ensaiar practicamente calquera metal ou aliaxe.

O ensaio consiste en dispor un material cunha superficie plana na base da máquina. Aplícaselle unha precarga menor de 10&nbsp;kg, basicamente para eliminar a deformación elástica e obter un resultado moito máis preciso. Logo aplícaselle durante uns 15 segundos un esforzo que varía desde 60 a 150&nbsp;kg a compresión. Desaplícase a carga, e mediante un durómetro Rockwell obtense o valor da dureza directamente na pantalla, o cal varía de forma proporcional co tipo de material que se utilice. Tamén se pode atopar a profundidade da penetración cos valores obtidos do durómetro se se coñece o material.

## Véxase tamén 
### Outros artigos
*Escala de Mohs
### Ligazóns externas 
**Rockwell scale conversion chart*
Richard Errett Smalley

**Richard Errett Smalley**, nado o 6 de xuño de 1943 en Akron, Ohio (Estados Unidos) e finado o 28 de outubro de 2005 en Houston, foi un químico e profesor universitario estadounidense galardoado co Premio Nobel de Química do ano 1996.

## Traxectoria 
Estudou química no Hope College e na Universidade de Míchigan, onde se graduó en 1965. En 1973 conseguiu o doutoramento na Universidade de Princeton, realizando posteriormente estudos postdoctorales na Universidade de Chicago, e converténdose en profesor de química na Universidade de Rice en Houston.

Morreu o 28 de outubro de 2005 no hospital *M.D. Anderson Cancer Center* de Houston, situada no estado de Texas, a consecuencia dunha leucemia.

## Investigacións científicas 
O descubrimento por parte de Harold Walter Kroto dunha nova forma de cristalización xeométrica do carbono, constituída por dous átomos deste material, permitiu a Smalley, e ao seu colaborador da Universidade de Rice Robert Curl, a síntese química desta nova forma denominada fulereno, a cal converteuse na terceira forma máis estable do carbono tras o diamante e o grafito.

En 1996 foi galardoado, xunto con Curl e Kroto, co Premio Nobel de Química *polo descubrimento dos fulerenos*.

## Véxase tamén 
### Ligazóns externas 
* Páxina do Instituto Nobel, Premio Nobel de Química 1996 
* Autobiografía na páxina do Instituto Nobel 1996 
* Richard Errett Smalley en Biografías y vidas
* Perfil de Richard Errett Smalley en NNDB
Gloria Begué

**Gloria Begué Cantón**, nada en La Bañeza o 23 de xaneiro de 1931, é unha xurista española.

## Traxectoria 
Licenciouse en Dereito e en Economía na Universidade Complutense de Madrid, onde tamén se doutorou en Dereito. Realizou ademais estudos de posgrao en Economía na Universidade de Chicago entre 1958 e 1961, ano en que regresou a España para dar clase na Universidade Complutense. En 1964 saca por oposición a cátedra de Economía Política e Facenda Pública a facultade de Dereito da Universidade de Salamanca, converténdose na primeira muller en España catedrática de Dereito. Cinco anos máis tarde accede ao decanato da súa facultade, cargo no que volve ser a primeira muller española. Reelixida en 1971 presenta a súa dimisión en 1972.

En 1977 é designada senadora polo rei Xoán Carlos I. En 1979 non se presentou ás eleccións e abandonou o Senado. Ao ano seguinte, 1980, a proposta da UCD e co apoio do PSOE resulta escollida maxistrada do Tribunal Constitucional. Considerada un dos membros máis conservadores do Tribunal, en marzo de 1986 foi elixida a súa vicepresidenta, co que pasou a presidir a súa sala segunda. En febreiro de 1989, ao rematar o seu período máximo de nove anos, cesou no seu cargo de maxistrada e reincorporouse á súa en Salamanca ata a súa xubilación en 2001.

## Galardóns 
* Gran Cruz da Orde de Isabel a Católica
* Gran Cruz da Orde do Mérito Civil
* Orde do Mérito Constitucional

## Notas
Castro de Lamiño

O **castro de Lamiño**, tamén chamado de **Castrigo**, é un castro situado na parroquia de Brión, no concello coruñés de Brión.

## Morfoloxía 
Consta dun recinto fortificado cunha forma elipsoidal. A meseta superior ten máis de 23 metros de eixo maior e 20 no menor. En torno á croa atópase un valo perimétrico seguido dos restos de varias barreiras defensivas.

No contorno do sitio hai unha significativa toponimia: *Socastro* na parte baixa do recinto, e *Castrigo* detrás del.

## Arqueoloxía 
A de Lamiño foi a primeira acrópole castrexa de Brión que se estudou con rigor científico no século XX. No ano 1923 o Seminario de Estudos Galegos publicou no *Cuaderno de Estudios Gallegos* un amplo estudo derivado dos traballos que realizaron no sitio, fundamentalmente por Fermín Bouza Brey.

Entre os valos que dividían os agros veciños atopáronse muíños de man romanos. Nas catas realizadas por Bouza Brey, Lois Tobío Fernández e Filgueira Valverde, entre outros, atopáronse restos de cerámica. Tamén tense constancia da aparición dun machado de bronce, actualmente desaparecido.

Plinio o Vello (XXXVI, 134) cita un *Laminium*, célebre polas súas pedras de afiar, sito na Hispania Citerior.

## Véxase tamén 
### Outros artigos 
* Castro
* Cultura castrexa
* Castros da provincia da Coruña

### Ligazóns externas 
* Catálogo de bens culturais. PXOM de Brión. Xuño do 2003.
Geri's Game

'''''Geri's Game'''* é unha curtametraxe de animación por ordenador feita por Pixar en 1997. Foi escrita e dirixida por Jan Pinkava. Trátase da primeira curta de Pixar creada despois de *Toy Story*; a anterior curta fora *Knick Knack* en 1989.

O filme gañou un Premio Oscar á mellor curtametraxe animada no ano 1998.

## Sinopse 
O filme transcorre nun parque baleiro en outono. O protagonista, Geri (voz de Bob Peterson), é un vello que xoga ao xadrez contra si mesmo, indo dun ao outro lado da mesa e converténdose nun dos dous xogadores en cada quenda. Ao cambiar de lado e ser o outro xogador, adopta unha personalidade diferente e mesmo quita e pon as lentes para mostrar o cambio.

A medida que se desenvolve a partida, semella que hai dúas persoas diferentes xogando. O Geri que xoga coas negras axiña vai comendo pezas ao outro Geri, que queda co rei soamente en xaque mate. Porén, o Geri das brancas simula un ataque ao corazón para distraer ao outro e xirar o taboleiro de xadrez. Unha vez recuperado, o Geri das pezas negras comproba que agora é el o que está en xaque mate, resígnase e dálle ao Geri que xogaba coas brancas unha prótese dental como premio. Este Geri pon a dentadura e bota a rir, mentres a cámara vai cara a atrás revelando que está el só xunto ao taboleiro de xadrez.

## Desenvolvemento 
*Geri's Game* é a primeira produción de Pixar na que aparece un ser humano como protagonista, e o seu obxectivo foi "levar a animación de humanos e roupa a novas alturas".

A faciana do personaxe Geri parécese ao actor Jonathan Harris, que posteriormente daría voz a Geri na súa aparición en *Toy Story 2*. Neste mesmo filme, Geri é un restaurador de xoguetes e arranxa o brazo roto de Woody. Na súa caixa de ferramentas pódense ver varias pezas de xadrez como referencia á curtametraxe.

O director de *Geri's Game*, Jan Pinkava, comentou que o personaxe está baseado parcialmente en si mesmo e nos seus parentes máis vellos, particularmente no seu avó, que xogaba ao xadrez a miúdo.

## Lanzamento 
*Geri's Game* proxectouse xunto á estrea en cines de *A Bug's Life* e máis adiante iría entre os contidos adicionais das publicacións en VHS e DVD do filme. Tamén se atopa no DVD *Pixar Short Films Collection - Volume 1*.

## Premios 
* 1997 - Premios Oscar - Mellor Curtametraxe Animada
* 1998 - Festival de Animación Anima Mundi - Mellor Filme x2
* 1998 - Festival Internacional Annecy de Filmes de Animación - Jan Pinkava
* 1998 - Premios Annie Award - Logro sobresaliente en curtametraxe animada
* 1998 - Festival de cine de Florida - Mellor Curtametraxe
* 1998 - World Animation Celebration - Mellor 3-D CGI profesional, Jan Pinkava
* 1998 - Festival Mundial de Filmes Animados de Zagreb - Favorito de Internet

## Erros 
* Cando o Geri que xoga coas pezas brancas simula o ataque ao corazón e xira o taboleiro de xadrez, a caixa coas pezas comidas cae ao chan. Porén, cando o plano de cámara cambia, a caixa coas pezas non está no chan nin en ningunha outra parte.

## Notas 
## Véxase tamén 
### Ligazóns externas 
* Sitio web oficial  
* *Geri's Game* na IMDb 
* *Geri's Game'' na Big Cartoon DataBase
Lifted

***Lifted*** (en galego, *Abducido*) é unha curtametraxe de animación por ordenador feita por Pixar en 2006. Foi dirixida por Gary Rydstrom, a súa primeira vez no labor de dirección.

O filme foi candidato ao Premio Oscar á Mellor Curtametraxe Animada no ano 2007.

## Sinopse 
Un extraterrestre mozo, Stu, atópase no interior dunha nave espacial realizando un exame de abdución. Para superar a proba debe levar un granxeiro durmido, chamado Ernie, ata a nave, baixo a atenta mirada do seu profesor, o Sr. B. Perante del, Stu ten centos de interruptores carentes de etiquetas nunha consola xigante que deberá utilizar para aprobar o exame. Dubidando e dándolle a varios interruptores incorrectos, Stu fai golpear o humano contra as paredes, o teito e o chan, sen chegar a espertalo do seu sono. Stu frústrase por non conseguir o seu obxectivo e preme e acciona todos os interruptores que pode á vez. Como consecuencia disto, o granxeiro golpéase contra todo o que hai no seu cuarto. Stu segue a premer algúns interruptores ao chou e asemade o Sr. B toma notas. Finalmente, Stu consegue elevar ao granxeiro ata a nave tras ler algúns dos seus apuntamentos, pero retira o dedo do botón moi rápido e precipítase contra o chan. Antes de que chegue ao solo, o Sr. B ponse diante dos interruptores e impide que caio; devolve ao granxeiro á súa cama e arromba o cuarto.

Avergonzado polo seu fracaso, Stu comeza a choromicar, contendo as bágoas. O Sr. B, compasivo, permite xenerosamente que Stu leve a nave de volta á súa casa. Cheo de ledicia, Stu toma os controis e comeza a elevar a nave no aire, pero de súpeto esta cae sobre a casa do granxeiro. Cando a nave espacial finalmente marcha, queda un profundo cráter en cuxo centro queda un piar provocado pola pequena entrada que deixara aberta Stu ao abducir o granxeiro. No centro dese piar, o granxeiro segue a durmir na súa cama.

Durante os créditos finais escóitase a alarma dun reloxo, ao granxeiro acordando e bocexando, un berro Wilhelm e por último un ruído xordo, indicando que caera no cráter.

## Lanzamento 
A curta estreouse nos cines xunto ao filme de Pixar *Ratatouille*. Xa se proxectara un adianto no Festival Internacional de Cine de Chicago.

## Notas 
## Véxase tamén 
### Ligazóns externas 
* Sitio web oficial  
* *Lifted* na IMDb 
* *Lifted* na Big Cartoon DataBase
Tribunal Constitucional

[thumb|Edificio do Tribunal Constitucional Federal de [Alemaña en Karlsruhe]]
Un **Tribunal Constitucional** ou **Corte Constitucional** é aquel órgano que ten ao seu cargo, principalmente, facer efectiva a primacía da Constitución. Ten a atribución de revisar a adecuación das leis e procesos referentes á Constitución e eventualmente dos proxectos de lei e os decretos lexislativos o do poder executivo, á Constitución, realizando un exame de constitucionalidade de tales actos.

De acordo ó modelo kelseniano, o Tribunal Constitucional actúa como un lexislador negativo, pois carece da facultade de crear leis, mais no caso de que entenda que unha das promulgadas vulnera o disposto na Constitución, ten poder para expulsala do ordenamento xurídico, declarando a súa inconstitucionalidade. Teorías máis recentes, sosteñen que a tarefa do Tribunal Constitucional é exercer unha función xurisdicional, resolvendo conflitos de carácter constitucional, que poden incluír a revisión da actuación do poder lexislativo, a protección dos dereitos fundamentais e a distribución de competencias entre os poderes constituídos.

## Tribunais constitucionais
Carneiro (molusco)

O **carneiro** (*Venus verrucosa*, Linnaeus 1758) é un molusco bivalvo coa cuncha practicamente circular e sucada de grosas liñas concéntricas. O talle mínimo de captura e comercialización é de 55&nbsp;mm.

Chamáselle tamén *carneirolo* e *cascarneiro*, así como *ameixa vella* ou *burro*. Ríos Panisse recolleu de distintas fontes escritas e en distintos portos galegos os nomes de *carneiro* e *carneirolo* para o berberecho  (e puntualmente para outros bivalvos); e o de *carneiro* aplicado a certas especies de peixes. En Panxón chámano *reló*.

Supón que a etimoloxía procede das *"arrugas de la concha semejantes a un vellón"*.

## Descrición 
Posúe unha cuncha equivalva , grosa e centrada, de forma circular. Sobre a superficie márcase unha apertada serie de liñas ou costelas concéntricas, moi prominentes, que na marxe anterior aparecen descontinuas e formando como rugosidades, ás veces con pequenas espiñas .

A cor oscila entre a parda, grisalla ou amarelada, normalmente uniforme sen ser inhabituais as manchas de tons máis escuros. O interior da cuncha é branco cunha mancha púrpura pálida ou marrón no punto de inserción do músculo adutor posterior.

Os sifóns son curtos e desiguais. O pé, grande e triangular.

Ficheiro:Carneiros 01-02.JPG
Ficheiro:Carneiros 01-04b.jpg
Ficheiro:Carneiros 04-02.JPG
Ficheiro:Carneiros 04-04.JPG

## Hábitat e distribución 
O carneiro esténdese polo Atlántico, desde as illas británicas ata Angola, e tamén abonda no mar Mediterráneo.

Vive en augas pouco profundas, que quedan ó descuberto ó baixa-la marea, sobre fondos pedregosos, aproveitando as zonas areosas ou de lama.

## Pesca 
Captúrase mediante o marisqueo a pé, co sacho. Para localizalo aprovéitase o chorro de auga que bota como resposta ós golpes do sacho na area. Tamén se pesca en marisqueo a flote, co rastro.

Non goza de moito aprecio gastronómico, xa que a carne é dura de máis. Aprovéitase para elaboración de conservas.

No ano 2010, as cantidades de carneiro poxadas nas lonxas de Galicia foron, a modo de exemplo, de 16.281&nbsp;kg na da Illa de Arousa, 10.203&nbsp;kg na de Ribeira, 7.722&nbsp;kg na de Cambados ou 2.924&nbsp;kg na da Pobra.

## Notas 
## Véxase tamén 
### Bibliografía 
* Dirección Xeral de Formación Pesqueira: *Guía do consumidor de peixe fresco*. Xunta de Galicia 1999.

* Ramonell, Rosa: *Guía dos mariscos de Galicia*. Galaxia, Vigo 1985.
* Ríos Panisse, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 (1977) de *Verba*.
### Outros artigos 
* Lista de bivalvos de Galicia
### Ligazóns externas 
* Pesca de Galicia.gal
Tipi dulce tipi

"**Tipi dulce tipi**" é unha canción da banda viguesa de rock Siniestro Total, editada como sinxelo do seu terceiro álbum *Menos mal que nos queda Portugal* en 1984.

A cara-b do sinxelo, "Hey, Hey Vigo", apareceu posteriormente na re-edición do álbum *Menos mal que nos queda Portugal*, ademais do álbum ao vivo *Ante todo mucha calma*. "Tipi dulce Tipi" está tamén nese último traballo ademais de no recompilatorio *¿Quiénes somos? ¿De dónde venimos? ¿Adónde vamos?*.

## Listaxe de cancións 
# "Tipi dulce Tipi" (Miguel Costas) - 2:07
# "Hey, Hey Vigo" (Julián Hernández) - 1:09

## Persoal 
* Julián Hernández - batería e coros
* Miguel Costas - voz e guitarra
* Alberto Torrado - baixo

## Notas
Jaime Carvajal y Urquijo

**Jaime Carvajal y Urquijo**, marqués de Isasi, nado en Llodio o 9 de xuño de 1939, é un empresario español.

## Traxectoria
Compañeiro de estudos e amigo do rei Xoán Carlos I cando este aínda era príncipe de Asturias, licenciouse en Dereito na Universidade Complutense de Madrid e ten tamén un mestrado en Economía pola Universidade de Cambridge.

En 1962 herda o marquesado de Isasi en 1962. En 1977 foi designado senador polo propio monarca, e na cámara alta incorporouse ao grupo de senadores da Agrupación Independente. Non se presentou á reelección nos comicios de 1979.

Como empresario, ao remate dos seus estudos incorporouse ao Banco Urquijo, primeiro a través de empresas filiais e en 1969 na área internacional. En 1973 foi designado director xeral da entidade e cando en 1978 se fai co cargo de presidente do consello de administración, o Urquijo é xa o noveno banco do país. Durante o seu período á fronte do banco produciuse o asasinato dos marqueses de Urquijo, propietarios da entidade, feito que conmocionou a opinión pública española. Posteriormente pasou a liderar o Banco Hispano Industrial, e abandonouno cando se produciu unha reestruturación do grupo do Banco Hispano Americano en 1985.

Foi posteriormente presidente de Ford España, e tamén das empresas Advent International, Parques Reunidos, Ericsson España e ABB S.A. É membro do consello de administración de Ferrovial, e na actualidade o seu vicepresidente.

## Notas
## Véxase tamén 
### Outros artigos 
* Senadores de España por designación real
Reló

O **reló**, *Dosinia exoleta*, (Linnaeus, 1758), é un molusco bivalvo heterodonte da orde dos veneroides e familia dos venéridos, común en Galicia.

A súa cuncha é grosa e practicamente circular, de ata 60&nbsp;mm de diámetro. O talle mínimo de captura e comercialización é de 30&nbsp;mm.

Ademais do nome de *reló*, derivado da forma circular da cuncha, recibe tamén os nomes de *reloxo*, *reloxito*, *moelo*, *ameixa de can*, *arola* e *tato*.

## Descrición 
A cuncha é grosa, equilátera, case circular e cuberta de finas estrías concéntricas, moi apertadas. A cor da cuncha é cremosa ou castaña clara, con manchas máis escuras irregularmente repartidas e, ás veces, dispostas en bandas radiais ou en zigzag, de cor castaña ou rosada, características desta especie.

O interior é branco e distínguese facilmente o seo paleal, profundo e triangular, que chega ao centro da cuncha.

## Hábitat e distribución 
A especie está presente ao longo de todo o Atlántico, desde Noruega ao Senegal, así como no Mediterráneo.

Vive en augas pouco profundas da rexión infralitoral ata os 75 m de profundidade.

## Pesca 
Captúrase mediante marisqueo a flote, con rastro. En menor cantidade, tamén no marisqueo a pé, co sacho.

Ten a carne dura, o que diminúe a súa valoración gastronómica. Consómese á mariñeira, en arroces ou en conserva.

## Galería de imaxes 

Ficheiro:Dosinia exoleta-H.jpg|Cuncha fósil.
Ficheiro:Reló 01-03.jpg
Ficheiro:Dosinia exoleta.jpg
Ficheiro:Reló 01-02.jpg

## Notas 
## Véxase tamén 
### Bibliografía 
* Dirección Xeral de Formación Pesqueira: *Guía do consumidor de peixe fresco*. Xunta de Galicia 1999. 
* Hubler, M. (2010): *Compendium of bivalves. A full-color guide to 3,300 of the World’s Marine Bivalves. A status on Bivalvia after 250 years of research*. Hackenheim, Germany: ConchBooks. ISBN 978-3-939767-28-2.
* Ramonell, Rosa (1985): *Guía dos mariscos de Galicia*. Vigo: Editorial Galaxia, S. A. ISBN 84-7154-506-3.
* Ríos Panisse, M. C. (1977): *Nomenclatura de la flora y fauna marítimas de Galicia. I Invertebrados y peces.* Santiago: Universidad de Santiago de Compostela. ISBN 84-7191-008-X.
* Rolán, Emilio e Jorge Otero-Schmitt (1996): *Guía dos moluscos de Galicia*. Vigo: Editorial Galaxia. ISBN 84-8288-072-1.

### Outros artigos 
* Bivalvos
* Heterodontes
* Veneroides
* Venéridos
* *Dosinia*
* Lista de bivalvos de Galicia

### Ligazóns externas 
* Fichas de especies pesqueiras na web Pesca de Galicia.com
* "Pesca dejará extraer reló sin plomo si el sector asume normas que garanticen su salubridad" *La Voz de Galicia*, 1.02.2007
Jerry Robinson

**Jerry Robinson**, nado o 1 de xaneiro de 1922 en Trenton (Nova Jersey) e finado o 7 de decembro de 2011, foi un debuxante e ilustrador de cómics norteamericano, principalmente coñecido polo seu traballo no cómic de Batman durante a década de 1940. Está incluído no Salón da fama do cómic dende 2004.

## Véxase tamén 
### Ligazóns externas 
* Jerry Robinson Art
Kalle Anka-partiet

O **Kalle Anka-partiet**, que en sueco quere dicir **Partido do Pato Donald** en referencia ao parrulo da Disney, é un partido político de corte humorístico de Suecia que obtén votos sen existir realmente. Durante moito tempo non estivo rexistrado nin tivo líderes ou membros, até que Bosse Persson inscribiu o nome xunto con outros partidos. Con todo, el é o seu único membro. No seu mellor resultado, o Partido do Pato Donald obtivo votos *write-in* (co nome do partido escrito manualmente na papeleta) suficientes para ser teoricamente o 9º partido máis popular no país (en 1991, recibiu 1535 votos). Naquela convocatoria, o seu programa prometía basicamente "licor gratis e beirarrúas máis anchas".

## Véxase tamén 
### Ligazóns externas 
* Resultados electorais 2010
Federación Internacional de Helsinki para os Dereitos Humanos

A **International Helsinki Federation for Human Rights**, en galego **Federación Internacional de Helsinki para os Dereitos Humanos**, é unha federación de organizacións non gobernamentais sen fins de lucro que actúan para protexer os Dereitos Humanos en toda Europa, América do Norte e Asia Central. O seu obxectivo principal é vixiar o cumprimento das disposicións sobre Dereitos Humanos da Conferencia sobre a Seguridade e a Cooperación en Europa (1973).
## Véxase tamén 
### Ligazóns externas 
* International Helsinki Federation for Human Rights
Tuba (nube)

[miniatura|200px|Tuba dun tornado acontecido en [Kansas, Estados Unidos, o 31 de maio de 1949]]
A **tuba** é un trazo suplementario das nubes, consistente nunha columna nubrada ou cono nubrado invertido en forma de funil. Está asociado aos tornados.

A súa formación débese á colisión dunha corrente de aire cálido e húmido con outra moi fría, dando lugar a cumulonimbus mammatus. O aire quente sobe violentamente facéndose oco a través do aire moi frío, movemento que se transmite ás capas baixas en forma de remuíño, sinusoidal, expulsando gran parte do aire frío. O aire enrarecido que logra ficar na parte inferior central provoca a condensación do vapor de auga. Fórmase entón a tuba.

É exclusivo do xénero cumulonimbus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Francesc Viñas i Dordal

**Francesc Viñas i Dordal**, nado en Moià, Bages, en 1863 e finado en Barcelona o 14 de xullo de 1933, foi un reputado tenor catalán. Converteuse nunha das figuras operísticas catalás máis internacionais grazas ás súas interpretacións das óperas de Richard Wagner.

## Véxase tamén 
### Bibliografía 
* *Cien cantantes españoles de ópera y zarzuela*. Girbal Hernández, F. Ed. Lira 1994
Superheroe

Un **superheroe** é un personaxe de ficción cuxas características superan as do heroe clásico, xeralmente con poderes sobrehumanos, e entroncado coa ciencia ficción. Xerados a finais dos anos 30 do século XX na industria do cómic estadounidense, que contribuíron a levantar, gozaron de multitude de adaptacións a outros medios, especialmente o cinema. Legalmente, só os personaxes pertencentes a Marvel Comics ou DC Comics poden facerse chamar "superheroes", posto que é unha marca rexistrada nos Estados Unidos.

DC e Marvel principais personaxes de superheroes orixinais, incluídos Superman, Batman, Wonder Woman, Spider-Man, Hulk e X-Men.

## Véxase tamén 
### Ligazóns externas 
* Patente de superheroe
Federación do Xura

A **Federación do Xura** foi a máis importante e antiautoritaria sección anarquista da Primeira Internacional, baseada principalmente nos reloxeiros das montañas do Xura en Suíza. A Federación do Xura, xunto a outras seccións anarquistas, foi expulsada da Primeira Internacional despois do Congreso da Haia (1872).

Os anarquistas na Federación do Xura, como James Guillaume, desempeñarían un papel clave na conversión anarquista de Piotr Kropotkin. En *Memorias dun revolucionario*, Kropotkin escribe:

## Véxase tamén 
### Outros artigos 
*Anarquismo
*Mikhail Bakunin
Covent Garden

miniatura|dereita|Covent Garden.
**Covent Garden** é un distrito de Londres (Inglaterra) localizado no parte máis ao oeste da cidade de Westminster e na esquina suroeste do municipio de Londres de Camden. A área está dominada por tendas, artistas da rúa e diversos elementos de entretemento. Contén unha entrada á Royal Opera House, a cal é coñecida habitualmente tamén como "Convent Garden", pola súa localización, e a traficada área de Seven Dials.

## Véxase tamén 
### Ligazóns externas 
* coventgarden.uk.com
.ac

**.ac** é o Dominio de Nivel Superior xeográfico (ccTLD) para a Illa Ascensión, un Territorio Británico de Ultramar.

## Véxase tamén 
### Ligazón externa 
* Información sobre o .ac na páxina da IANA
No somos de Monforte

"**No somos de Monforte**" é unha canción da banda viguesa de rock Siniestro Total, editada como sinxelo do seu segundo álbum *Siniestro Total II: El Regreso* en 1983. As cancións foron gravadas nos estudios Trak de Madrid por Paco Trinidad e Eugenio Muñoz.

"Luna sobre Marín (Moon over Marin)" é unha versión do tema de Dead Kennedys "Moon over Marin", tema que fala da contaminación da zona de Marin en California. Siniestro Total creou a letra falando sobre o Marín galego e a súa Escola Naval Militar, inspirándose nun famoso asasinato que houbo nese concello en 1982.

## Listaxe de cancións 
# "No somos de Monforte" (Miguel Costas) - 
# "Luna sobre Marín (Moon over Marin)" (versión de Dead Kennedys)

## Notas
Pannus

miniatura|200px|Nimbostratus pannus
O **pannus** é un trazo suplementario das nubes, consistente en farrapos esgazados que forman unha capa continua situada embaixo doutra nube ou soldados con elas.

Pode aparecer en nubes dos xéneros altostratus, nimbostratus ou cumulonimbus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Efecto do falso consenso

miniatura|dereita
O **efecto do falso consenso** é un concepto empregado en psicoloxía consisente nun rumbo cognitivo polo que unha serie de individuos tenden a sobreestimar o grao de acordo que os demais teñen con eles.

## Características 
As persoas tenden a presupor que as súas propias opinións, crenzas, valores e hábitos están entre as máis elixidas, apoiadas amplamente pola maioría. Esta crenza é un rumbo que esaxera a confianza dos individuos nas súas propias opinións, aínda cando estas sexan erróneas.

Frecuentemente este rumbo aparece en grupos de opinión nos que a opinión colectiva é a mesma que a dos individuos do grupo. Como os membros do grupo alcanzaron un consenso interno e raramente atopan alguén que dispute ese consenso, tenden a crer que todo o mundo, incluíndo as persoas que están fóra do grupo, é da mesma opinión que o grupo.

## Véxase tamén 
### Ligazóns externas 
* O falso efecto do consenso
.al

**.al** é o actual dominio de primeiro nivel territorial (ccTLD) da Albania, activo desde 1992, é administrado pola Autoridade de Comunicacións Electrónicas e Postais de Albania (AKEP).

## Rexistros de segundo nivel
Hai seis rexistros de segundo nivel:
* **.com.al** para empresas e organizacións comerciais
* **.edu.al** para institucións académicas e científicas.
* **.gov.al** para institucións gobernamentais.
* **.mil.al** para as Forzas Armades de Albania.
* **.net.al** para entidades vinculades coa rede
* **.org.al** para asociacións e organizacións non comerciais.

## Véxase tamén
### Ligazóns externas
* Información Whois de IANA do dominio .al
Velum

miniatura|Cumulonimbus velum
O **velum** é un trazo suplementario das nubes, consistente nun veo nubrado de grande extensión horizontal unido ou agregado á parte superior dunha ou varias nubes.

Pode aparecer en nubes dos xéneros cumulus ou cumulonimbus.

## Véxase tamén
### Bibliografía
* Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Autoestima

miniatura|dereita|Pirámide de Marlow.
A **autoestima** é un conxunto de actitudes que dependen das percepcións, pensamentos, avaliacións, sentimentos e tendencias de comportamento dirixidas cara ao propio individuo, a súa maneira de ser e de comportarse, e cara aos trazos do corpo e o carácter. En síntese, é a percepción evaluativa dun mesmo. Por tanto, non pode menos de afectar á propia maneira de estar e actuar no mundo e de relacionarnos co resto. Nada na maneira de pensar, de sentir, de decidir e de actuar do individuo escapa á influencia da autoestima. É xa que logo un condicionante psicolóxico de primeiro nivel.

## Véxase tamén 
### Ligazóns externas 
* *Importance of Self-esteem in Relationships*
Praecipitatio

miniatura|200px|Nimbostratus praecipitatio
A **praecipitatio** é un trazo suplementario das nubes, consistente nas precipitacións que dela caen e que acadan a superifice da terra. Poden ser de moi diversos tipos: chuvia, orballo (tamén mormaceira, baión, borralleira, chuvia miúda, orballo, chuvisca, babuxa, chuviscada, froallo, lapiñeira, patiñeira, poalleira ou zarzallo), chuvasco, relente, sarabia, pedrazo, neve, neve granulada, *cinarra*, xeo granulado, prismas de xeo ou corisco.

Pode aparecer en nubes dos xéneros altocumulus, altostratus, nimbostratus, stratus, stratocumulus, cumulus ou cumulonimbus.

## Véxase tamén
### Outros artigos
* Precipitación

### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Paul D. Boyer

**Paul Delos Boyer**, nado o 31 de xullo de 1918 en Provo, Utah (Estados Unidos), e finado nos Ánxeles, California, o 2 de xuño de 2018, foi un químico estadounidense galardoado co Premio Nobel de Química do ano 1997.

## Traxectoria 
Estudou química na Universidade Brigham Young, pertencente á Igrexa mormoa, onde se graudou en 1939. En 1943 realizou o doutoramento en bioquímica na Universidade de Wisconsin-Madison.

En 1956 foi nomeado profesor de química na Universidade de Minnesota, e desde 1963 foi profesor no Departamento de Química e Bioquímica da Universidade dos Ánxeles.

## Investigacións científicas 
Logo do seu doutoramento realizou investigacións nos laboratorios das Universidades Stanford e Minnesota sobre a estabilización do sérum para as transfusións, e posteriormente sobre a cinética dos mecanismos químicos das enzimas.

Desde a súa posición na Universidade dos Ánxeles, e á beira de John E. Walker, desenvolveu métodos para estudar a síntese química das enzimas que catalizan a adenosina trifosfato, o principal elemento de achega de enerxía aos organismos. Ademais conseguiron unir as dúas moléculas formantes do fosfato: a adenosina trifosfato ou ATP e a adenosín difosfato ou ADP.

En 1997 foi galardoado, xunto co seu colaborador John E. Walker, coa metade do Premio Nobel de Química "polo descubrimento da síntese da molécula da adenosina trifosfato". A outra metade do premio recaeu no químico danés Jens Christian Skou polo descubrimento do enzima transportador de ións de sodio e potasio, a bomba de sodio-potasio.

## Véxase tamén 
### Ligazóns externas 
* Páxina do Instituto Nobel, Premio Nobel de Química 1997 
* Autobiografía na páxina do Instituto Nobel 1997 
* Perfil de Paul D. Boyer en NNDB
Google Arts & Culture

O **Google Arts & Culture** é un sitio web que presenta unha recompilación de imaxes en alta resolución de obras de arte expostas en varios museos do mundo, así como un percorrido virtual polas galerías nas que se atopan. O proxecto foi posto en servizo por Google o 1 de febreiro de 2011 con 1061 obras de dezasete museos, entre os que se atopan o Tate Britain de Londres, o Museo Metropolitano de Arte de Nova York, e a Galería Uffizi de Florencia.

## Véxase tamén 
### Ligazóns externas 
* Google Art Project
Tate Britain

A **Tate Britain** é parte da rede de galerías Tate en Gran Bretaña, xunto coa Tate Modern, a Tate Liverpool e a Tate St Ives. Foi o primeiro destes museos en ser estabelecido, abrindo en 1897. Alberga unha importante colección de obras de J.M.W. Turner. Colabora dende febreiro de 2011 co proxecto de Google chamado Google Art Project.

## Véxase tamén 
### Ligazóns externas 
* Web oficial
Maximiliano Asúnsolo Linares-Rivas

**Maximiliano Asúnsolo Linares-Rivas**, nado en 1896 e finado na Coruña o 1 de decembro de 1931, foi un avogado e político galego. Foi alcalde da Coruña nos anos 1920 e 1930.

## Traxectoria 
Neto de Maximiliano Linares Rivas, deputado e senador, e sobriño neto de Aureliano Linares Rivas, ministro nos anos 1880 e 1890. Estudou Dereito. O 21 de abril de 1922 chegou por primeira vez á alcaldía da Coruña con tan só 26 anos, designado polo goberno de José Sánchez Guerra. No seu primeiro mandato, autorizou a construción da Casa Barrié (entre a praza de Vigo e a avenida de Linares Rivas) e inaugurou o tranvía a Sada. O seu mandato concluíu en decembro dese mesmo ano.

En febreiro de 1930 foi designado novamente alcalde da Coruña, pero tan só un ano despois os republicanos gañaron amplamente as eleccións municipais de 1931. O 15 de abril entregou o poder, ao considerar que se trataba dunha decisión popular.

Conselleiro da Caixa de Aforros e Monte de Piedade da Coruña, era presidente da Federación de Caixas de Aforro de Galicia e vicepresidente da Confederación Nacional de Caixas de Aforros.

## Vida persoal 
Casou en Madrid con María del Carmen Calderón Bárcena, filla de Joaquín Calderón Ozores, en xaneiro de 1930.

## Notas 
## Véxase tamén 
### Ligazóns externas 
* Datos do alcalde en blogs.laopinioncoruna.es
Neve granulada

miniatura|200px|Neve granulada
A **neve granulada** ou **gránulos de neve** é unha precipitación de gránulos de xeo de diámetro comprendido entre os 2 e os 5 milímetros. Son máis compactos cá neve normal, podendo ser brancos ou opacos.

Prodúcense cando as capas medias da troposfera están moi frías pero con pouco contido en vapor de auga

## Véxase tamén 
### Outros artigos 
* Neve

### Ligazóns externas 
* Descrición dos principais hidrometeoros
Philippe Thys

**Philippe Thijs**, tamén coñecido como **Philippe Thys**, nado en Anderlecht o 8 de outubro de 1890 e finado en Bruxelas o 16 de xaneiro de 1971, foi un ciclista belga profesional entre os anos 1912 e 1927.

## Traxectoria 
Era especialista en carreiras de resistencia, foi o primeiro ciclista en lograr tres vitorias finais no Tour de Francia. Por desgraza viu a súa carreira interrompida pola primeira guerra mundial. Tras retirarse do ciclismo profesional, dedicouse a un negocio de bicicletas.

## Véxase tamén 
### Ligazóns externas 
* Official Tour de France results for Philippe Thys.
Tate Modern

**Tate Modern** é o nome polo que se coñece o **Museo Nacional Británico de Arte Moderna**. Atópase situado no centro de Londres e forma parte do grupo de museos Tate xunto con Tate Britain, Tate Liverpool e Tate St Ives, estes dous últimos situados fóra de Londres.

Atópase aloxado na antiga central de enerxía de Bankside que foi orixinalmente deseñada por Giles Gilbert Scott e construída en dúas fases entre 1947 e 1963. A central eléctrica foi pechada en 1981 e o edificio foi reconvertido en museo polos arquitectos suízos Herzog & De Meuron, quen tras resultar vencedores nun concurso internacional, deron ao edificio a súa imaxe actual.

## Véxase tamén 
### Ligazóns externas 
* Páxina oficial da Tate Modern
Tate

**Tate** é o museo nacional de arte moderna do Reino Unido acollido principalmente na cidade de Londres. Comprende catro galerías: Tate Britain (aberta en 1897), Tate Liverpool (1988), Tate St Ives (1993) e Tate Modern (2000), coa aínda a galería online, Tate Online (1998). Foi fundada orixinalmente co nome de *National Gallery of British Art* e renomeada tras Henry Tate fundar un edificio especialmente para ela en Millbank, Londres.

miniatura|Fachada da Tate Britain.|centro
## Véxase tamén 
### Ligazóns externas 
*TATE ETC. Magazine
Anoia

[250px|dereita|miniatura|[Els Prats de Rei e Calaf.]]
**Anoia** é unha comarca da provincia de Barcelona, en Cataluña. Está situada no centro da comunidade e a súa capital é Igualada. En 2009 tiña 117.114 habitantes.

A comarca limita co Solsonès polo norte, co Baix Llobregat e o Bages polo leste, coa comarca do Alt Penedès polo sur e coa Segarra, a Conca de Barberà e o Alt Camp polo oeste.
 
## Concellos 
Actualmente a comarca está formada por 33 concellos.

 

## Véxase tamén 
### Ligazóns externas
* Sitio web do Consell Comarcal de l'Anoia
Henry Tate

miniatura|Henry Tate.
**Henry Tate**, I Barón de Park Hill, nado en Chorley, Lancashire, o 11 de marzo de 1819 e finado en Streatham Common, South London, o 5 de decembro de 1899, foi un comerciante inglés de azucre. Ademais foi o promotor da Tate Britain de Londres, que se encadra dentro das catro galería Tate.

## Véxase tamén 
### Ligazóns externas 
* Sir Henry Tate
Corisco

O **corisco** ou **chuvia xeada** é unha precipitación de auga líquida que se conxela ao entrar en contacto co chan ou calquera obxecto presente na superficie. A conxelación prodúcese de xeito instantáneo, formando unha película uniforme de xeo sobre o terreo co cal entrou en contacto.

## Notas 
## Véxase tamén
### Outros artigos
* Chuvia

### Ligazóns externas
* Descrición dos principais hidrometeoros
Har Gobind Khorana

**Har Gobind Khorana**, nado na India o 9 de xaneiro de 1922 e morto en Concord, Massachusetts o 9 de novembro 2011, foi un biólogo molecular estadounidense de ascendencia panxabí.

## Traxectoria 
Foi galardoado co Premio Nobel de Medicina (compartido con Robert W. Holley e Marshall Warren Nirenberg) en 1968 polo seu traballo na interpretación do código xenético e a súa función na síntese proteica. Converteuse en cidadán naturalizado dos Estados Unidos en 1966. En 2011 vivía en Cambridge, Massachusetts e traballaba na Facultade de Química do MIT.

## Notas 
## Véxase tamén 
### Ligazóns externas 
* Perfil
Complexo Intermareal Umia-O Grove

O **Complexo Intermareal Umia-O Grove, A Lanzada, punta Carreirón e lagoa Bodeira** é un espazo natural terrestre e mariño declarado como zona de protección de aves e zona húmida protexida. 
 É tamén a zona Ramsar **Complexo intermareal Umia-O Grove**. Está situado na ría de Arousa e esténdese polos concellos de Cambados, O Grove, Sanxenxo, Meaño, Ribadumia e a Illa de Arousa, cunha extensión total de 2.813 hectáreas.. Este espazo natural inclúe ademais ás illas Ons. Esta área tamén cadra parcialmente co IBA 003 *"Ría de Arousa (O Grove)"* do inventario de 1998 da SEO/BirdLife.

## Notas 
## Véxase tamén 
### Bibliografía 
* Leiro, Adela; Daporta, Mon; e Caamaño Rivas, Victor M.: *Espazos naturais. Provincia de Pontevedra*. A Nosa Terra, Vigo 2003.
* La Voz de Galicia: “O Salnés amplía su ámbito de protección con la Red Natura 2000”, en *La Voz de Galicia* 3.03.2002.
* Varios: *A enseada do Umia-O Grove*. Asociación de Ensinantes do Salnés, 1991.
* Varios: “Complexo Ons-O Grove”, en *O Bugallo* nº 23, agosto 2002.
Cita con Rama

***Cita con Rama*** é unha novela de ciencia ficción escrita por Arthur C. Clarke en 1972 co título de ***Rendez-vous with Rama***. É unha das obras máis premiadas do xénero pois, entre outros, recibiu en 1973 o premio Nébula e en 1974 o Hugo, Locus e o John W. Campbell Memorial. Polo rigor científico logrado por Clarke, esta novela considérase un dos mellores exemplos da ciencia ficción dura. Posteriormente, coa axuda do seu habitual colaborador Gentry Lee, o autor continuou a trama nunha serie de novelas, sendo en total catro.

Foi traducida ao galego por Alejandro Tobar, e publicada pola Editorial Hugin e Munin en 2012. que abre *Rendezvous with Rama* son *Rama II* (1989), *The Garden of Rama* (1991) e *Rama revealed* (1993).

## Notas 
## Véxase tamén 
### Ligazóns externas 
* Rendezvous with Rama en Worlds Without End 
* Ficha  na web da editorial.
NoMeansNo

**NoMeansNo** foi unha banda canadense de punk rock progresivo procedente de Victoria (Columbia Británica) e posteriormente asentado en Vancouver. O grupo nunca tivo, e nunca foi a súa intención, moito éxito entre o grande público, pero teñen unha forte base de seareiros en Norteamérica e Europa.

Até 2002 lanzaron os seus discos con Alternative Tentacles. Desde entón están coa editora Southern Records.

## Discografía 
### Álbums de estudio 
miniatura|dereita|250px

### EPs 
* *Betrayal, Fear, Anger, Hatred* (1981)
* *You Kill Me* (1985)
* *The Day Everything Became Nothing* (1988)
* *The Power of Positive Thinking* (1990)
* *Would We Be Alive?* (1996)
* *In the Fishtank Volume 1* (1997)
* *Generic Shame* (2001)
* *Tour EP 1* (2010)
* *Tour EP 2* (2010)

## Véxase tamén 
### Ligazóns externas 
* Páxina oficial
John E. Walker

**John Ernest Walker**, nado o 7 de xaneiro de 1941 en Halifax, Inglaterra, é un químico inglés galardoado co Premio Nobel de Química do ano 1997.

## Traxectoria 
Estudou física, química e matemáticas no St Catherine's College, dependente da Universidade de Oxford, onde se doutorou en 1965.

## Investigacións científicas 
Durante a súa estancia en Oxford iniciou a súa colaboración con Edward Abraham acerca dos péptidos como antibióticos, así como tamén se interesou na bioloxía molecular. Logo de traballar entre 1969 e 1971 na Universidade de Wisconsin-Madison e dunha estancia en Francia entre aquel ano e 1974, entrou a traballar na Universidade de Cambridge. Alí coñeceu a Frederick Sanger e Francis Crick. Á beira destes realizou análise de secuencias de proteínas e puido descubrir o código xenético modificado da mitocondria, e en 1978 decidiu aplicar métodos químicos da proteína ás mesmas proteínas da membrana.

En colaboración co químico estadounidense Paul D. Boyer desenvolveu métodos para estudar a síntese química das encimas que catalitzan a adenosina trifosfato, o principal elemento de achega de enerxía aos organismos.

En 1997 foi galardoado, xunto con Paul D. Boyer, coa metade do Premio Nobel de Química *polo descubrimento da síntese da molécula da adenosina trifosfato*. A outra metade do premio recaeu no químico danés Jens Christian Skou polo descubrimento da encima transportadora de iones de sodio e potasio, a bomba de sodio-potasio.

## Véxase tamén 
### Outros artigos 
* Motivos Walker, motivos estruturais das proteínas que levan o seu nome.

### Ligazóns externas 
* Páxina do Instituto Nobel, Premio Nobel de Química 1997 
* Autobiografía na páxina do Instituto Nobel 1997 
* Perfil de John E. Walker en NNDB
Premio Nébula

Os **premios Nébula** son concedidos desde 1965 pola Asociación de escritores de ciencia ficción e fantasía dos Estados Unidos (SFWA). Aínda que non ten asociada unha cantidade de diñeiro, e o premio mesmo é sinxelo (un bloque transparente cunha nebulosa incrustada brillante), as editoriais non adoitan deixar de mencionar que unha novela obtivo este galardón tendo en conta que serve como marca de recoñecemento doutros escritores do gremio e serve, do mesmo xeito que o premio Hugo, para aumentar as vendas da obra. De feito, considérase un dos premios máis importantes da ciencia ficción.

## Véxase tamén 
### Ligazóns externas 
* Premios Nébula
Luis Díez-Alegría

**Luís Díez-Alegría Gutiérrez**, nado en Llanes o 1 de outubro de 1909 e finado en Alxeciras o 8 de setembro de 2001, foi un militar asturiano.

## Traxectoria 
Naceu no barrio de Buelna, pertencente á Parroquia de Pendueles, concello de Llanes. Estudou o bacharelato no Instituto Jovellanos de Xixón, e posteriormente ingresou na Academia de Enxeñeiros do Exército en 1925, na que ascende a tenente en 1930.

En 1936 participa na marcha que fixo o rexemento de trasmisiones para unirse ás tropas do xeneral Franco, e ascende a capitán durante a guerra civil. En 1941 ascende a comandante por méritos de guerra, e é destinado ao Servizo de Ferrocarrís e logo ao Servizo de Fortificacións da Zona Sur. Alístase como voluntario á División Azul, onde serve durante 20 meses.

Ao seu regreso a España tivo varios destinos, como profesor da Escola de Aplicación de Enxeñeiros, e xefe do Servizo de Ferrocarrís. En 1955 ascendeu a coronel, e en 1961 a xeneral de brigada. Foi nomeado xefe de enxeñeiros da VIª Rexión Militar en Burgos, onde ascendeu a xeneral de división, cando pasa a ser Gobernador militar de Asturias. Logo, ao ascender a capitán xeneral, o máis novo de España en alcanzar ese grao, foi nomeado Capitán Xeneral da VIIª Rexión Militar. Entre marzo de 1969 e xaneiro de 1972 ocupa o cargo de Director Xeral da Garda Civil. A continuación é nomeado Xefe da Casa Militar do entón Xefe do Estado, Francisco Franco, posto no que permanece ata 1975, e, posteriormente, Xefe do Alto Estado Maior. En outubro de 1976 substitúe no Consello do Reino e no Consello de Rexencia ao xeneral Angel Salas Larrázabal.

O rei de España, Xoán Carlos I desígnao senador, e senta no grupo Independente do Senado (os seus bancos máis conservadores) entre o 15 de xuño de 1977 e o 2 de xaneiro de 1979. Nese ano, ademais, pasa á reserva como militar.

## Vida persoal 
Irmán do tamén militar Manuel Díez-Alegría e do sacerdote xesuíta José María Díez-Alegría.
Instituto do Dereito Internacional

O **Instituto de Dereito Internacional** (en francés *Institut de Droit International*) é unha organización privada destinada ao estudo e desenvolvemento do Dereito internacional.

A idea de crealo naceu do belga Gustave Rolin-Jaequemyns e outros 10 xuristas o 8 de setembro de 1873. En 1874 ten lugar a primeira sesión, en Xenebra (Suíza), actual sede.

## Organización do IDI 
O instituto está formado por 72 asociados, 60 membros (entre eles 7 españois) e membros honorarios (entre eles o exipcio Butros Butros-Ghali). Os membros, convidados pola organización, son persoas que demostraron un traballo académico notable na área do Dereito internacional, e está restrinxido a aqueles que se consideran libres de presións políticas. A intención da organización é ter membros distribuídos por todo o mundo; están representados máis de 100 países diferentes. Algúns dos seus membros son xuíces no Tribunal Penal Internacional.

O instituto organiza congresos bianuais para estudar o Dereito internacional existente naquel momento, e proponse modificacións alí onde o consideren. As súas recomendacións afectan as áreas dos dereitos humanos, e as resolucións pacíficas de conflitos, e sempre baixo a supremacía da xustiza e da humanidade. Por estes motivos foi galardoado en 1904 co Premio Nobel da Paz.

A organización aínda se mantén activa. Algunha das resolucións máis recentes son por exemplo as recomendacións sobre inmunidade cara á persecución aos xefes de estado, e a responsabilidade dos gobernos nos danos ao medio ambiente de impacto internacional. Aínda que non teñen poder decisivo sobre os gobernos, xa que se trata dunha organización privada, as súas recomendacións tómanse con moito respecto, e a miúdo inclúense nos corpos normativos dos tratados internacionais.

## Véxase tamén 
### Ligazóns externas 
* Páxina oficial do IDDI
* Páxina del IDI da Fundación Nobel
Incus

miniatura|200px|Cumulonimbus incus
O **incus** é un trazo suplementario das nubes, consistente nunha protuberancia extensa a xeito de engra na súa rexión superior, de aspecto liso, fibroso ou estriado.

Están asociados á fase de madurez dunha treboada. O debilitamento das correntes ascendentes de aire que provocaron o fenómeno treboento dá lugar ao momento de precipitación máis intenso, formándose o incus na parte superior da nube.

É exclusivo do xénero cumulonimbus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Premio Locus

O **premio Locus** é un premio literario creado en 1971 pola revista *Locus*. Actualmente existe unha cerimonia de carácter anual para a entrega deste premio. As obras galardoadas reciben un diploma de recoñecemento. Trátase dun galardón de gran reputación no mundo da ciencia ficción. Existe quince categorías distintas.

## Véxase tamén 
### Ligazóns externas 
* *Excerpts and synopses for Locus winning and nominated novels*